**NACRT**

Na temelju članka 35. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12. 19/13.- pročišćeni tekst, 137/15. i 123/17. i 98/19.) i članaka 37. točke 1. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. i 11/15.- pročišćeni tekst, 2/18. i 3/18.-pročišćeni tekst) Županijska skupština Koprivničko-križevačke županije na sjednici održanoj donijela je

**STATUTARNU ODLUKU**

**O IZMJENAMA I DOPUNAMA STATUTA**

 **KOPRIVNIČKO-KRIŽEVAČKE ŽUPANIJE**

**Članak 1.**

U Statutu Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. i 11/15.-pročišćeni tekst, 2/18. i 3/18.-pročišćeni tekst) (u daljnjem tekstu: Statut) u članku 14. stavku 2. riječi:“ preneseni na njena tijela“ zamijene riječima: „povjereni njenim tijelima“.

.

**Članak 2.**

U članku 22. stavku 2. iza riječi: „nadležna“ briše se riječ: „središnja“.

**Članak 3.**

U članku 28. stavku 3. riječi: “središnjem tijelu državne uprave nadležnom za lokalnu i područnu (regionalnu) samouprave (u daljnjem tekstu: Središnje tijelo državne uprave)“ zamjenjuje se riječima: „tijelu državne uprave nadležnom za lokalnu i područnu (regionalnu) samoupravu (u daljnjem tekstu: Tijelo državne uprave) “.

U stavcima 3., 4., 5. i 6. riječi „Središnje tijelo državne uprave“ u određenom padežu zamjenjuju se riječima: „Tijelo državne uprave“ u odgovarajućem padežu.

**Članak 4.**

U članku 55. podstavku 15. riječi: „Županije i prenesenih poslova državne uprave i“ zamjenjuju se riječima: „Županije, povjerenih poslova državne uprave i prenijetih poslova“.

**Članak 5.**

U članku 56. iza stavka 2. dodaje se stavak 3. koji glasi:

„Župan je odgovoran za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.“.

**Članak 6.**

U članku 58. stavku 2. riječi: „predstojnika Ureda državne uprave u Koprivničko-križevačkoj županiji“ zamjenjuju se riječima: “nadležno tijelo državne uprave u čijem je djelokrugu opći akt“.

**Članak 7.**

U cijelom članku 65. riječi „Središnje tijelo državne uprave“ u određenom padežu zamjenjuju se riječima: „Tijelo državne uprave“ u odgovarajućem padežu.

**Članak 8.**

U članku 73. stavku 1. riječ: „prenesenih“ zamjenjuje se riječju: „povjerenih“.

**Članak 9.**

U članku 77. riječi: „Odlukom o upravnim tijelima Koprivničko-križevačke županije

“ zamjenjuju se riječima: „Odlukom o ustrojstvu i djelokrugu upravnih tijela Koprivničko-križevačke županije“.

**Članak 10.**

Iza članka 77. dodaje se članak 77.a koji glasi:

„Statutom županije mogu se za obavljanje određenih poslova iz njezinoga samoupravnog djelokruga osnovati upravna tijela i izvan njezinog sjedišta.“.

**Članak 11.**

U članku 101. stavku 1. iza riječi: „nadležna“ briše se riječ: „središnja“.

**Članak 12.**

U cijelom članku 102. riječi: “Središnje tijelo“ u određenom padežu zamjenjuju se riječju: „Tijelo“ u odgovarajućem padežu.

**Članak 13.**

Članak 103. mijenja se i glasi:

“Nadzor zakonitosti općih akata koje u samoupravnom djelokrugu donosi Županijska skupština obavljaju nadležna tijela državne uprave, svako u svom djelokrugu, sukladno posebnom zakonu.“.

**Članak 14.**

 U članku 104. stavku 1. riječi:

„predstojniku Ureda državne uprave u Koprivničko-križevačkoj županiji“ zamjenjuju se riječima: „nadležnom tijelu državne uprave u čijem je djelokrugu opći akt“.

**Članak 15.**

Ova Statutarna odluka objavit će se „Službenom glasniku Koprivničko-križevačke županije“, a stupa na snagu 1. ožujka 2020.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 012-03/19-01/34

URBROJ: 2137/1-02/03-19-1

Koprivnica, PREDSJEDNIIK

 Željko Pintar